**KIRJAPAJAN KEVÄT 2014**

**Yhteiskunta, kulttuuri, filosofia**

**HANNU-PEKKA BJÖRKMAN**

**Välähdyksiä peilissä**

Kirja sisältää Hannu-Pekka Björkmanin esseitä. Björkman kulkee iltakävelyllä Münchenissä, muistelee jouluja ja kesiä, pohtii ihmisen salaisuutta. Hän miettii nostalgian olemusta, kertoo, millaista oli aikoinaan astua opin tielle, kuvailee talvista saunareissua – tunnelmoiden ja punniten.

**HANNU-PEKKA BJÖRKMAN** on palkittu ja suosittu näyttelijä, kolumnisti ja kirjailija*.* Hän toimii vuodesta 2013 Teatterikorkeakoulunnäyttelijäntyön professorina. Björkman on kirjoittanut teokset **Valkoista valoa** (2007) ja **Kadonneet askeleet – Matkoja aikaan ja taiteeseen** (2011)*.*

Koko: 125 x 190 mm, n. 140 s.; ISBN 978-952-288-053-6; Kl 04; Ennakkohinta sid. 27,90; 4/2014

**JARI EHRNROOTH**

**Toivon tarkoitus**

Toivo on luonnollinen ja sammumaton mielenliike. Syvällä sisimmässämme se kertoo meille olemassaolomme tarkoituksesta: oikeudenmukaisuudesta, vapaudesta, sopusoinnusta, ikuisesta rauhasta. Mutta mitä ihmiselle ja kulttuurille tapahtuu, kun nuo päämäärät häviävät? Kun toivo katoaa ja tilalle astuu välittömän tyydytyksen ja onnen epätoivoinen metsästys?

Jari Ehrnrooth pohtii esseeteoksessaan toivon merkitystä ja ihmisenä olemista ihanteet kadottaneena aikanamme. Onko kaiken samanarvoiseksi julistava kulttuurimme muuttunut sopeutumiseksi vailla tarkoitusta? Voiko usko hyvyyden ja oikeamielisyyden päämäärään ja sivistykseen vielä palata? Onko hyveillä ja velvollisuuksilla ylipäätään sijaa itsensä toteuttamisen aikakaudella?

**JARI EHRNROOTH** on helsinkiläinen kirjailija ja kulttuurihistorian ja sosiologian dosentti. hän on julkaissut useita kauno- ja tietokirjallisia teoksia, mm. **Lähemmäksi kuin lähelle** (2007) ja **Tietämättä uskon** (2012). Hänelle on myönnetty mm. Kalevi Jäntin tunnustuspalkinto, Valopilkku-palkinto ja Suomen Akatemian tunnustuspalkinto.

Koko: 135 x 210 mm, n. 140 s.; ISBN 978-952-288-080-2; Kl 04; Ennakkohinta sid. 31,90; 4/2014

**JYRKI HÄRKÖNEN – VESA TAKALA**

**Sielun saarille**

**Luostareita Suomen lähialueilla**

Luostarielämä oli keskiajalla nuorelle samanlainen uravalinta kuin tänään opiskelu kaupallisella alalla. Keskiajan maailmankuva levisi luostareineen tuhat vuotta sitten myös Pohjolaan. Luostareita perustettiin idän ja lännen yhdistävien vesireittien varrelle. Näin syntyivät sadat luostarit Laatokan, Äänisen ja Peipsijärven saariin ja rannoille ja niistä virtaavien jokien varteen syntyneisiin kaupunkeihin. *Sielun saaria* -teos esittelee parikymmentä luostaria Suomen lähialueilla sanoin ja värivalokuvin.

**Jyrki Härkönen** on tietokirjailija ja hän on tehnyt 25 vuoden ajan kulttuuri- ja luostarimatkoja Venäjälle. Härkönen on opiskellut kuusi vuotta Pariisissa ja Pietarissa.

Rovasti **Vesa Takala** on kuvannut ortodoksista taidetta 40 vuotta. Lehtikuvaajana aloittanut Takala on kuvittanut uransa aikana kymmeniä taidekirjoja.

Koko: 200 x 230 mm, n. 160 s.; ISBN 978-952-288-091-8; Kl 28.2; Ennakkohinta sid. 36,90; 4/2014

**MERJA TUOMINEN-GIALITAKI**

**Koko kylän pidot**

**Elämänmenoa kreetalaisittain**

Kirja tulvillaan Välimeren aurinkoa ja kreetalaista elämää. Merja Tuominen-Gialitaki saapui nuorena tyttönä Kreetalle töihin ja niin alkoi yhä jatkuva rakkaussuhde tuohon monille turisteillekin tuttuun saareen.

**Koko kylän pidoissa** Tuominen-Gialitaki kutsuu lukijan tutustumaan kreetalaiseen elämänmenoon siten kuin saarella vuosikymmeniä asunut sen kohtaa. Kotikylässä sattuu ja tapahtuu, ja vaikka helleenien kulttuuri koettelee joskus hermoja, tehokkuuteen kasvanut pohjoismaalainen tulee vuosien mittaan huomaamattaan oppineeksi yhtä jos toista elämänilosta ja arjen nautinnoista. Ja tietenkin hyvästä ruuasta, sillä mitäpä olisi hyvä elämä kreikkalaisen mielestä ilman sitä.

**MERJA TUOMINEN-GIALITAKI** on asunut Kreetalla eri elämänvaiheissa yli 20 vuotta. Hän on työskennellyt mm. matkailu- ja ravintola-alalla ja perehtynyt kreikkalaiseen keittiöön. Hän on kirjoittanut mm. teoksen **Viisaan syömisen lähteillä**sekä matkaoppaita Kreetasta.

Koko: 135 x 210 mm, n. 160 s.;ISBN 978-952-288-068-0, Kl 99.1/ 46.85;Ennakkohinta sid. 32,90 e; 4/2014

**ANNELI VAINIO**

**Eksyvä löytää**

**Matkustamisen ja matkallaolon tärkeydestä**

Meissä monessa on utelias puoli, seikkailija, joka aika ajoin haikailee vieraille maille. Sydän sykähtää kiskojen kolinasta, katse tavoittelee taivaalla lentäviä koneita ja askeleet vievät satamiin. Ajattelemme ehkä: miten vaivalloista, turhamaista, vaarallistakin. Silti lähdemme.

Matkustamisen vetovoima on suuri. Olipa matkustamisen tapa tai tarkoitus mikä tahansa, matka tarjoaa paljon. Vaikka lähtisimme liikkeelle vain mielikuvituksessamme, matka ruokkii aistejamme ja muokkaa asenteitamme. Matkalla putoamme tavanomaisista kehyksistämme. Siksi jokainen matka on myös matka itseen. Eikä matka ole matka ilman kotiinpaluuta.

Lääkäri **ANNELI VAINIO** asuu Ranskassa. Hän suhtautuu uteliaasti ympäröivään maailmaan ja tekee pitkiä matkoja mm. vaihtamalla koteja ventovieraiden kanssa. Aiemmin hän on kirjoittanut mm. teokset **Kotini on linnani** (2009) ja **Kastanjavuorten kylä** (2011).

Koko: 135 x 210 mm, n. 230 s.; ISBN 978-952-288-064-2; Kl 04/40.8; Ennakkohinta sid. 32,90 e, 2/2014

**LIISA VIHMANEN**

**Varpaille**

**Balettia koko elämä**

Baletti on aikojen saatossa muuttanut muotoaan, mutta se on aina kiehtonut samasta syystä: kova ja kurinalainen työ muuttuu näyttämöllä keveäksi ja taianomaiseksi.

**Varpaille** valottaa monipuolisesti baletin viehätystä, tanssin maailmaa ja tanssijan elämää, baletin vaatimia uhrauksia unohtamatta. Teos on kiehtova katsaus myös suomalaisen baletin historiaan. Kirjassa pääsevät ääneen baletin legendat, kuten Doris Laine, Virpi Laristo ja Minna Tervamäki, jotka puhuvat suoraan ja avoimesti. Myös Kansallisoopperan balettioppilaitoksen opiskelijat kertovat vaativasta mutta palkitsevasta arjestaan.

Näyttävässä kirjassa on valokuvaaja Natalia Baerin upea, omaleimainen nelivärikuvitus.

**LIISA VIHMANEN** on toimittaja, joka tunnetaan Ylen radio- ja televisio-ohjelmista. Dokumenttisarjastaan ”Baletti on kivaa” hän sai vuonna 2010 KOURA-palkinnon. Vihmanen on intohimoinen baletin harrastaja, joka on tanssinut kahdeksanvuotiaasta.

Koko: 230 x 210 mm, n. 120 s.; ISBN 978-952-288-066-6; Kl 77.3; Ennakkohinta sid. 35,90 e; 3/2014

**Psykologia, elämäntaito, hyvinvointi**

**LAURA HONKASALO**

**Nuukaillen**

**eli kuinka pelastin kukkaroni ja maailman**

Kun kukkaronnyörit kiristyvät, mummon säästövinkit tulevat tarpeeseen ja pula-ajasta voi oppia. Uusi elämäntilanne sai kirjailija Laura Honkasalon pohtimaan kulutustaan ja tutkailemaan, miten entisinä aikoina on säästetty ja pärjätty.

Voiko kaunista turhuutta rakastava nykynainen oppia yhtä järkeväksi kuin esiäitimme? Miten ostolakko ja kosmetiikankarsimiskuuri vaikuttavat arkeen? Löytöretkeily nuukailun maailmassa voi tarjota yllätyksiä ja itsetekemisen iloa. Kokeileminen kannattaa, ja ystävien kesken voi jakaa hauskimmat ideat rikkaruohoherkuista kierrätysmekkojuhliin.

**LAURA HONKASALO** on kirjailija, toimittaja ja suomentaja. Hän on intohimoinen käsityöläinen, joka arvostaa uusiokäyttöä sekä kaikkea itse tehtyä, vanhaa ja kestävää. Honkasalo on kirjoittanut useita kaunokirjallisia teoksia sekä kirjan **Kotikutoista** (2011).

Koko: 130 x 210 mm, n. 160 s., ISBN 978-952-247-439-1, Kl 68/84, Ennakkohinta sid. 32,90, 1/2014

**BEN MALINEN**

**Taakkana läheisriippuvuus**

**Kenen elämää elät?**

Läheisriippuvaisella tarkoitetaan huonosti toimivassa ihmissuhteessa olevaa henkilöä, joka keskittyy jonkun toisen elämään ja ongelmiin. Omat tarpeet jäävät syrjään, kun ihminen pyrkii mukautumaan toisen tarpeisiin ja huolehtimaan tämän elämästä.

Esimerkiksi toisen narsismi, päihde- tai muu riippuvuus, krooninen sairaus tai mielenterveysongelmat voivat johtaa läheisriippuvaiseen käyttäytymiseen, joka on jo lapsuudessa opittu suojautumis- ja puolustautumiskeino, jonka tarkoituksena on välttää hylätyksi ja torjutuksi tuleminen. Läheisriippuvuudesta paraneminen edellyttää kokemusta omasta arvokkuudesta ja sen ymmärtämistä, että jokainen kantaa vastuun omasta elämästään.

Teoksessa kerrotaan ihmissuhderiippuvuuksien ongelmista ja siitä, kuinka niistä on mahdollista parantua.

**BEN MALINEN** on insinööri ja teologian tohtori. Hän on tutkinut häpeää ja julkaissut siitä kaksi suosittua teosta: **Häpeän monet kasvot** (2003) ja **Elämää kahlitseva häpeä** (2010), joka perustuu hänen väitöskirjaansa suomalaisten häpeäkokemuksista. Hänen uusin teoksensa on **Mustasukkaisuus** (2012)

Koko: 140 x 210 mm, n. 160 s.;ISBN 978-952-288-092-5; Kl 14.8; Ennakkohinta sid. 29,90 e; 3/2014

**JUHANI MATTILA**

**Herkkyys ja sosiaaliset pelot**

Moni jännittää esiintymistä yli kaiken. Käsien tärinä ja punastuminen kiusaavat työpaikan palaverissa tai vaikkapa kaupan kassalla, kun muut katsovat. Normaali jännittäminen voi silloin muuttua sosiaalisiksi peloiksi, jotka rajoittavat elämää. Yllättävän usein nämä pelot ovat seurausta ihmisen herkkyydestä.

Aisteiltaan ja tunteiltaan herkät ihmiset tekevät tarkkoja havaintoja ja reagoivat voimakkaasti jopa tiedostamattomiin ärsykkeisiin. Tällainen sensitiivisyys koetaan häpeälliseksi ja itsetuntoa heikentäväksi, varsinkin kun nykyisin ihaillaan rohkeaa esiintymiskykyä ja ulospäin suuntautuneisuutta. Herkkyys on kuitenkin osa älykkyyttä ja se voisi olla tärkeä voimavara niin yksilölle kuin yhteisöllekin.

**JUHANI MATTILA** on psykiatrian erikoislääkäri ja tietokirjailija. Hän on kiinnostunut ujoudesta, sosiaalisista peloista, masennuksesta ja työuupumuksesta, joista hän julkaissut useita teoksia ja artikkeleita.

Koko: 135 x 210 mm, n 224 s.; ISBN 978-952-288-031-4; Kl 14.8/ 59.561;Ennakkohinta sid. 31,90 e; 2/2014

**KAARINA MÄÄTTÄ JA SATU UUSIAUTTI**

**Rakkaus**

**Tunteita, taitoja, tekoja**

Rakkaus on monimuotoista. Sillä on erilaisia ilmentymiä ja kohteita. Usein puhutaan romanttisesta rakkaudesta, mutta voimme tuntea rakkautta myös esimerkiksi työhön, lähimmäisiin ja isänmaahan. Kaarina Määttä ja Satu Uusiautti määrittelevät rakkauden koostuvan tunteista, teoista sekä tiedoista ja taidoista.

Kirjoittajien päämääränä on yrittää ymmärtää ja kuvata rakkauden moniulotteisuutta. He etsivät vastauksia kysymyksiin, mitä rakkaus on, kuinka rakastaa ja kuka tai mikä valitaan rakkauden kohteeksi. Rakkaus rikastuttaa elämää, mutta se ei ole ongelmatonta. Se voi aiheuttaa surua ja kärsimystä, olla tukahduttavaa tai pakkomielteistä. Rakkautta ilman emme kuitenkaan voisi elää.

**KAARINA MÄÄTTÄ** on kasvatuspsykologian professori, joka on tunnettu monista rakkausaiheisista tietokirjoistaan. **SATU UUSIAUTTI** on kasvatuspsykologian dosentti, joka on tutkinut muun muassa työelämän psykologiaa. He ovat julkaisseet yhdessä teoksen **Many faces of love** (2013).

Koko 135 x 210 mm, Noin 192 s., ISBN 978-952-288-076-5, Kl 14.8 Ihmissuhteiden psykologia

Ennakkohinta nid. 31,90 e, liepeellinen

**ANITA KORHONEN**

**Elämässä kiinni**

**Kun huumeeton arki voitti**

Tiina eli huumemaailmassa yli kaksikymmentä vuotta. Hän palasi huumeettomaan elämään, ja nyt arki kantaa. Kadotetun ajan kiinni kurominen on arkeen ja normaalielämään sopeutumista – eikä suinkaan aina helppoa.

Anita Korhonen on kuvannut tyttärensä elämää kirjoissaan *Kirjeitä Tiinalle* ja *Elossa jälleen*. Tiinan tarina jatkuu. Hän on kiinni elämässä, ja uudessa kirjassaan äiti kirjoittaa Tiinalle kirjeitä Lontooseen, jossa tämä opiskelee psykologiaa. Äidinrakkaus venyy mutta kestää. Tiina on saanut elämäänsä järjestykseen. Se on vaatinut arkisten asioiden opettelua, mutta tulevaisuus näyttää vihdoin valoisalta. Tiina valmistuu, ja hänellä on edessään kaikki se hyvä, mikä on huumevuosina jäänyt kokematta. Erään äidin huumeraportin päätös antaa toivoa päihdeongelmaisten omaisille.

**ANITA KORHONEN** on vapaa kolumnisti, joka asuu puolisonsa Keijo Korhosen kanssa osan vuodesta Arizonassa.

Koko: 130 x 210 mm, n. 224 s., ISBN 978-952-288-033-8, Kl 99.1 ; Ennakkohinta sid. 31,90; 2/2014

**KAISA KARIRANTA**

**Jeesus ja elämisen taito**

Nelikymppinen elämäntaitokirjallisuuden suurkuluttaja lukee zen-kirjallisuutta, kokeilee joogaa ja ihmettelee, missä on omasta kristillisestä perinteestä nouseva elämäntaitokirjallisuus. Hän ryhtyy lukemaan Jeesuksen sanoja siitä näkökulmasta, mitä annettavaa niillä olisi elämän viisauden etsijälle. Kasvimaan hoitamisen, avioeron käsittelyn ja polkupyörällä ajamisen ohessa ehtii pohtia syntyjä syviä Jeesuksen kanssa. Miten matkalaisen käy?

**KAISA KARIRANTA** on teologian maisteri ja Helsingin piispan erityisavustaja. Hän on pohtinut Jumalaa esikouluikäisestä asti, aikuisiällä työkseen erilaisten hartauskirjoitusten parissa. Karirannalla on kolme lasta ja hän asuu Keravalla.

Koko: 120 x 195 mm, n. 128 s.; ISBN 978-952-288-057-4; Kl 17.3; Ennakkohinta nid. 23,90; 3/2014

**MERJA-MAARIA TURUNEN**

**Nuori ja masennus**

Masennus on nuorilla yleisempää kuin aikuiset huomaavat. Uhmakkaan ja rajunkin käyttäytymisen takana voi olla epävarmuutta ja toivottomuutta tulevaisuuden suhteen. Nuori ei osaa pukea tunteitaan sanoiksi ennen kuin hänellä on lähellään joku, joka on valmis kuuntelemaan.

Kirja auttaa nuoria ja heidän läheisiään ymmärtämään masentuneisuuden tunteita, masennusta ja itsetuhokäyttäytymiseen liittyviä riskitilanteita. Kirja antaa esimerkkejä, miten päästä ylös kuopasta, kun tuntuu siltä, ettei itse jaksa eikä kukaan voi auttaa. Masennuksen tunnistaminen on tärkeää, koska sitä voidaan hoitaa ja siitä toipuu. Useimmiten elämä voittaa.

Koskettavien esimerkkitapausten avulla käydään läpi nuorten psyykkisen oirehtimisen syitä ja annetaan toivoa paremmasta.

**MERJA-MAARIA TURUNEN** on lasten- ja nuorisopsykiatrian erikoislääkäri, joka on työskennellyt nuorten ja heidän perheittensä kanssa sekä sairaalaosastoilla että avohoidossa. Hän on ollut mukana kehittämässä nuorisopsykiatrian osaamista lastensuojelussa ja koulukodeissa. Nykyisin hän toimii Porvoon sairaalan lasten psykiatrian poliklinikan ylilääkärinä.

Koko: 135 x 210 mm, n. 160 s., ISBN 978-951-607-380-7, Kl 14.61, Ennakkohinta sid. 33,90, 5/2014

**Kasvatus**

**RUSANEN – KUUSELA – RINTAKORPI – TORKKI**

**Musta tuntuu punaiselta**

**Kuvataiteellinen toiminta varhaisiässä**

***Musta tuntuu punaiselta*** on käsikirja varhaiskasvattajalle, joka pyrkii elämykselliseen ja prosessina muotoutuvaan kuvataidekasvatukseen. Taide puhuttelee ja tarjoaa mahdollisuuksia niin itsen kuin ympäröivän maailman ja kulttuurin kokemiseen ja tutkimiseen. Laadukas varhaisiän kuvataidekasvatus lisää lapsen hyvinvointia, tasa-arvoa ja valmiuksia tuottaa ja arvioida kuvataidetta.

Kirja tarjoaa tietoa lasten kuvataiteellisesta kehityksestä ja kuvataidekasvatuksesta. Kirjassa paneudutaan kuvataiteellisen toiminnan suunnitteluun, toteutukseen ja pedagogiseen dokumentointiin. Käytännön esimerkit ja elämänmakuinen kuvitus tukevat teorian ja käytännön vuoropuhelua. Kuvataiteellisen työskentelyn erilaisia menetelmiä esitellään monipuolisesti.

Varhaiskasvatuksen rakenteet mahdollistavat kuvataiteellisen työskentelyn vaikka joka päivä. Kuvataidekasvatus voi taittaa ja heijastaa elämän moninaisuutta kuin prisma valoa koskettaen säteillään kaikkea ympärillä olevaa. Kirja jatkaa **Hyvä lapsuus –sarjaa**.

**SINIKKA RUSANEN** (TaT) on kuvataiteen didaktiikan lehtori lastentarhanopettajien koulutuksessa. Lisäksi hän toimii taidekasvatuksen tutkijana ja varhaiskasvattajien täydennyskouluttajana.

**MIRVA KUUSELA** (TaM kuvataidekasvatus, medianomi, graafinen suunnittelu) työskentelee taidekasvattajana päiväkodissa. Hän on toiminut eri ikäisten lasten ja nuorten parissa. Viime vuosina hän on keskittynyt varhaisiän taidekasvatuksen kehittämiseen.

**KATI RINTAKORPI** (LTO, KM) on lapsiryhmässä työskentelevä päiväkodin johtaja. Hän on perehtynyt taide-, ilmaisu- ja mediakasvatukseen kokemuksen ja tutkimuksen kautta. Hän toimii aktiivisesti varhaiskasvattajien täydennyskouluttajana.

**KAISA TORKKI** (TaM, LO) on kuvataiteen lehtorina yhtenäisessä peruskoulussa. Hän on työskennellyt myös pienten lasten taidekasvattajana ja varhaiskasvattajien kouluttajana.

Koko: **248 x 228** mm, n. **200** s.; **ISBN 978-952-288-084-0; Kl K 70;** Ennakkohinta nid. **38,00**; **3/2014**

**JO SCHOFIELD – FIONA DANKS**

**Villi kaupunki**

**Hauskaa tekemistä kaupunkiluonnossa**

Kaupunki ei ole vain kiviseiniä ja asfalttiaukioita. Kaupunkiluonto on kiehtova ja moninainen, ja se tarjoaa runsaasti tekemistä ja ihmeteltävää. Parkkipaikka saa uutta ilmettä vesi- ja varjokuvataiteesta. Puistonpenkille voi loihtia lumiukon kököttämään vartioimaan talvista kaupunkia. Omalle parvekkeelle rakennetut jäälyhdyt ja lintulaudat ilahduttavat ohikulkijoita.

**Villi kaupunki** -kirja kertoo, miten pidät hauskaa luonnossa kotikulmillasi. Kirja on pullollaan ideoita, jotka saavat lapsen mielikuvituksen raksuttamaan ja houkuttelevat kiiruhtamaan kaupunkiluontoon seikkailemaan. Kasvien ja eläinten ihmeellinen, villi maailma odottaa löytämistään nurkan takana: tarvitsee vain pitää silmät auki ja tietää, mistä etsiä.

**JO SCHOFIELD** on kehityspsykologi, valokuvaaja ja kirjailija, joka kannustaa kirjoissaan kaikkia menemään luontoon nauttimaan sen ihmeellisyyksistä. Schofield asuu Oxfordshiressä.

**FIONA DANKS** on niin ikään Oxfordshiressä asuva luonnontieteilijä, kouluttaja ja kirjailija. Hän toimii aktiivisesti erilaisten ympäristökasvatushankkeiden parissa.

Alkuteos: **Wild Cities: Fun Things to Do Outdoors in Towns and Cities;** Suomennos **Maisa Tonteri**

Koko: **140 x 200** mm, **128** s.; **ISBN 978-952-288-075-8**; **Kl 79.8 / 65**; Ennakkohinta sid. **24,50**; **4/2014**

**Hengellinen elämä, teologia**

**IRJA ASKOLA**

**Pyhän kanssa piilosilla**

Piispa Irja Askolan teos koostuu proosarunoista ja suorasanaisista pohdinnoista. Piispa avaa tuoreesti kirkon uskon sisältöä ja puhuu avarasta armosta: Jumala toivottaa jokaisen ihmisen tervetulleeksi. Kirjan tekstit viestivät levollisuutta ja lohdutusta, niissä on kepeyttä ja leikkimielisyyttä. Niissä kuuluu myös selkeitä äänenpainoja, jotka kehottavat työhön tasa-arvon ja lähimmäisenrakkauden puolesta. Uskon horisontti kantaa yli totunnaisten rajojen. On vain katsottava toisin, myötätunnon kautta. Keskellä arkista elämää Pyhä on mukana, hipaisee ja kutittelee odottamatta; hän on kanssamme piilosilla. – Teoksessa on taiteilija Christer Åbergin kuvitus.

**IRJA ASKOLA** on Helsingin hiippakunnan piispa, kirjailija ja kirkollinen vaikuttaja. Aiempaa tuotantoa ovat mm. teokset **Mikä nainen** ja **Matkaan naiset**(molemmat Anja Porion kanssa) sekä runoteos **Jos olet, ole nyt**. Viimeksi on ilmestynyt **Tie vie, pyhä kantaa – Rukousta ja runoa kirkkovuoden mittaan**(2010).

Christer Åberg on porvoolainen taidemaalari ja pappi, joka on pitänyt useita yksityisnäyttelyitä sekä Suomessa että ulkomailla.

Koko: 140 x 190 mm, 64 s.; ISBN 978-952-288-049-9; Kl 24.1; Ennakkohinta sid.18,90; 2/2014

**FRANCISCUS ASSISILAINEN**

**Kutsu köyhyyteen**

**Kootut kirjoitukset**

Franciscus Assisilainen (1181/82–1226) on tunnettu keskiajan mystikko ja fransiskaanisen sääntökunnan perustaja. Hänen kotikaupunkinsa Assisi on suosittu pyhiinvaelluskohde koko kristikunnan keskuudessa. Franciscus Assisilainen tunnetaan erityisesti köyhien puolestapuhujana sekä eläinten ystävänä. *Kutsu köyhyyteen* sisältää hänen kootut kirjoituksensa, joihin kuuluu mm. luostarisääntöjä ja kirjeitä. Seppo A. Teinosen johdanto ja selitykset avaavat lukijalle Franciscuksen ajattelua ja Pauli Annalan tähän laitokseen kirjoittama esipuhe avaa tuoreen näkökulman Franciscuksen merkitykseen.

**FRANCISCUS ASSISILAINEN** (1181/82–1226) oli mystikko ja fransiskaanisen sääntökunnan perustaja. Hänet julistettiin pyhimykseksi 1228. Hän on luonnonsuojelun ja Italian suojeluspyhimys.

Kokoelman suomentanut dogmatiikan professori **Seppo A. Teinonen** (1924–1995) oli tuottelias kirjailija ja hengellisen kirjallisuuden suomentaja.

Esipuheen kirjoittaja **Pauli Annala** on dogmatiikan yliopistonlehtori ja suomalaisen fransiskaanisen San Damianon osuuskunnan perustajajäsen.

Koko: 120 x 195 mm, Hengen tie -sarja; n. 170 s.; ISBN 978-952-288-058-1, Kl 24; Ennakkohinta nid. 18,90; 01/2014

**ANTHONY DE MELLO**

**Ilma jota hengität**

Tie mietiskelyyn ja rukoukseen

Anthony de Mello opastaa kirjassaan lukijaa rauhoittumaan ja kuulostelemaan hiljaisuutta.

Hän neuvoo tietä ajattelun hallintaan, hengityksen aistimiseen ja sitä myöten syvempään tietoisuuteen itsestä ja toisesta ihmisestä. Pikkuhiljaa edetään kohti oman elämän iloisia salaisuuksia ja mielipahan aistimuksista vapautumista. Käytännölliset harjoitukset, jotka sopivat niin yhdelle ihmiselle kuin ryhmälle, vievät kohti kontemplaatiota, mietiskelyä ja rukousta – lähemmäs Jumalaa.

Intialainen jesuiittapappi ja psykoterapeutti **ANTHONY DE MELLO** (1931–1987) oli rajoja ylittävä hengellisyyden ja henkisyyden pohtija. Hänen kirjojaan ovat mm. **Kuuletko linnun laulun**(2008), **Viisauden välähdyksiä** (2009), **Rakkauden tiellä** (2013)ja **Yhden minuutin filosofiaa**(2013). **Ilma jota hengität** on ilmestynyt aiemmin nimellä ”**Sadhana – Tie Jumalan luo**”.

Alkuteos: **Sadhana – A Way to God;** Suomennos Leena Kangas

Koko:120 x 195 mm, n.160 s.; ISBN 978-952-288-054-3; Kl 24.11; Ennakkohinta 23,90; 2/2014

**RAILI GOTHÓNI**

**Auttava kohtaaminen II**

**Sielunhoidon perusteet ja käytäntö**

**Auttava kohtaaminen II** keskittyy sielunhoidon käytännön toteuttamistapoihin. Kirjassa kuvataan sielunhoidossa käytettäviä yleisimpiä menetelmiä sekä eri elämänvaiheissa ja -tilanteissa olevien ihmisten sielunhoidollista kohtaamista. Kirja avaa kriisien, mielenterveyden sekä terveen ja epäterveen uskonnollisuuden kysymyksiä suhteessa sielunhoitoon. Teos tukee sielunhoitajaa kohtaamaan ihmisen rajallisuutta kärsimysten, kuoleman ja surun keskellä. Auttava kohtaaminen II kutsuu lukijaa myös pohtimaan omaa kehittymistään sielunhoitajana ja ihmisenä.

Auttava kohtaaminen II on toinen osa kokonaisuudesta, jonka ensimmäinen osa**Auttava kohtaaminen I** käsittelee sielunhoidon lähtökohtia, historiaa ja teologiaa.

Kirkon virkaan opiskeleville tämä on välttämätön oppikirja.

**RAILI GOTHÓNI** on Diakonia-ammattikorkeakoulun yliopettaja. Hän on sielunhoidon ja diakonian tutkija ja opettaja, joka on kirjoittanut mm. kirjat **Kosketuksia arjessa, hoidossa ja pyhässä** (2012) ja **Vanhimmaksi sukupolveksi** (2007) sekä toiminut yhtenä kirjoittajana kirjassa **Kantakaa toistenne kuormia, diakoniatyön perusteet ja käytäntö** (2012). Gothónilla on pitkä kokemus ja laaja-alainen tuntemus sielunhoitotyöstä sairaalateologina, sielunhoidon opettajana sekä työnohjaajana.

Koko 148 x 210 mm, n. 240 s.; ISBN 978-952-247-452-0; Kl 25.4; Ennakkohinta sid. 38,80; 04/2014

**JUKKA HAUTALA**

**Ilmoitusasiaa**

**Miten Raamattuun pitäisi suhtautua**

Ilmoitusasiaa on kirja Raamatusta ja sen tulkinnasta. Jokainen tulkitsee lukiessaan, ja tämä kirja auttaa ymmärtämään eri tulkintatapoja. Samalla se tukee oman raamattunäkemyksen muodostumista.

Teos avaa julkisuudessa kiivaana käytävää raamattukeskustelua ja syventää sitä. Kantava ajatus on, että Raamattua pitäisi lukea sen merkityksestä lähtien sekä avoimesti keskustellen, ei kirjaimellisiin sanamuotoihin takertuen. Tämän ymmärtäminen on tärkeää myös kirkon kannalta, koska vaarana on, että kirkko jakaantuu raamattukysymyksessä nykyistäkin pahemmin sekä eristäytyy tästä ajasta ja ihmisten elämänpiiristä. Kirjassa hahmotellaan laaja-alaista raamattukäsitystä, jonka maaperä on kirkollisesti merkittävässä herätysliikkeessä, heränäisyydessä.

Kirja julkaistaan yhteistyössä Herättäjä-Yhdistyksen kanssa.

Teologian lisensiaatti **JUKKA HAUTALA** asuu Ylivieskassa ja työskentelee Raudaskylän kristillisen opiston rehtorina. Hän on Herttäjä-Yhdistyksen puheenjohtaja.

Koko: 135 x 210 mm, n. 192 s.; ISBN 978-952-288-086-4, Kl 22; Ennakkohinta nid. 26,90; 6/2014

**SEPPO HÄKKINEN**

**Rohkeasti luterilainen**

**Paimenkirje**

Miten kohdata yhteiskunnan muutokset, miten toimia kiihkeärytmisen median tai opillisten ja eettisten kysymysten ristipaineessa? Miten uskon ja etiikan kysymyksistä eri tavoin ajattelevat mahtuvat samaan kirkkoon? Mikä on herätysliikkeiden tehtävä ja paikka tämän päivän kirkossa?

Näitä kysymyksiä pohtii yksittäinen kristitty yhtä hyvin kuin kirkon johtaja.

**Rohkeasti luterilainen** on piispa Seppo Häkkisen viesti Mikkelin hiippakunnalle ja samalla koko kirkolle. Paimenkirje antaa hengellistä ja teologista tukea rohkeaan kirkon jäsenyyteen. Sisällön kolmijako usko – toivo – rakkaus avaa näköalan tulevaisuuteen: kirkkoa tarvitaan, usko antaa elämänvoiman, toivo kantaa huomiseen.

*Rohkeasti luterilainen* on piispa Seppo Häkkisen viesti Mikkelin hiippakunnalle ja samalla koko kirkolle. Kirjassa hän selvittää näkemyksiään viime aikojen ajankohtaisista asioista. Yksi keskeisistä teemoista on kirkon jäsenyys. Peruskysymystä lähestytään monista eri näkökulmista: Mikä on herätysliikkeiden rooli tämän päivän kirkossa? Millaisia paineita media luo kirkolle? Miten eri tavoin ajattelevat voivat mahtua samaan kirkkoon? Piispa Häkkisen viesti on yhteyttä etsivä ja rohkaiseva: luterilaisen kirkon jäsenenä on hyvä olla, siitä voi olla ylpeä!

Teologian tohtori **SEPPO HÄKKINEN** on työskennellyt Mikkelin hiippakunnan piispana vuodesta 2009 lähtien. Aiemmin hän on toiminut Kirkkohallituksen toiminnallisen osaston johtajana sekä pitkään seurakuntapappina. Hänellä on lukuisia luottamustehtäviä sekä kirkossa että muualla yhteiskunnassa.

Koko: 135 x 210 mm, n. 160 s.; ISBN 978-952-247-364-6; Kl 28.71; Ennakkohinta nid. 22,90; 11/2013

**ARTO KÖYKKÄ**

**Nuorempi katekismus**

”Elämässä pitää olla järjestys. Jopa rosvojengeillä on aina pomo, ja koulussa on rehtori. Ensimmäisessä käskyssä sanotaan, että Jumala on maailmankaikkeuden ja ihmisten pomo. Hän se lopulta elämässä määrää, vaikka ihminen luulee monesti, että itse päättää tekemisensä ja tekemättä jättämisensä. Ei se niin ole. Jo parin tunnin sähkökatkosta kaikki suunnitelmat menevät uusiksi.”

**Nuorempi katekismus** käy läpi koko uskonopin välttäen kirkollista kieltä ja fraseologiaa. Esimerkit ovat elävästä elämästä ja kieli notkeaa, mutta sisältö aitoa ja syvää.

Lutherin mallin mukaan Arto Köykkä käy kysymys-vastaus-rakenteella läpi niin käskyt, uskontunnustuksen kuin Isä meidän -rukouksen ja sakramentit.

*Nuorempi katekismus* sopii niin rippikoulun oppikirjaksi kuin kaikille uskon perusteista kiinnostuneille.

Pirkkalan seurakunnan nuorisopastori **ARTO KÖYKKÄ** omaa pitkän linjan kokemuksen kirkon työstä nuorten kanssa. Kokemuksensa hän on laittanut jakoon muun muassa koostamalla laajat **Varta vasten -rippikouluromput**. Kirjailijana Köykkä tunnetaan osuvista huomioista ja lakonisesta huumorista. Häneltä on ilmestynyt muun muassa teokset **Körmykirja** sekä **Rakkaus, Jumala ja kuolema**.

Koko: 100 x 180 mm, n. 80 s., ISBN 978-952-288-037-6; Kl 23; Ennakkohinta nid. 8,50; 1/2014

**ARTO KÖYKKÄ**

**Nuorisotyön alkeet ja jatko**

Muista tervehtiä, opettele nuorten nimet, älä tarjoa onnistuneen rippileirikokemuksen jälkeen seurakunnan nuorisotoiminnan kesätaukoa. Tässä alkeet. Nuoret odottavat kirkolta myös hengellisyyttä ja vastauksia elämänkysymyksiin, kuten rakkauteen ja kuolemaan. Tässä jatko.

**Nuorisotyön alkeet ja jatko** on vankka, käytännönläheinen puheenvuoro siitä, mihin kirkon nuorisotyössä pitäisi keskittyä ja miten toimia, että työntekijä olisi oikeassa paikassa oikeaan aikaan oikealla asenteella. Miten syntyy yhteisö, jossa ihmiset voivat tulla hyväksytyiksi? Entä miten tuota yhteisöä tuetaan käsittelemään ihmisen syviä kysymyksiä?

Arto Köykkä käsittelee näitä teemoja oman persoonansa kautta, 35 vuoden työkokemuksella. Teksti myös kärjistää ja provosoi, mutta laittaa varmasti ajattelemaan. Kyseessä on paitsi nuorisotyön myös koko kirkon tulevaisuus

Koko: 148 x 210 mm, n. 250 s.; ISBN 978-952-288-038-3; Kl 25.3; Ennakkohinta nid. 35,00; 1/2014

**C. S. LEWIS**

**Suuri avioero**

C.S. Lewis, jonka tuotanto käsittää noin 40 teosta, on aikamme tunnetuimpia hengellisiä kirjailijoita. **Suuri avioero** ilmestyi vuonna 1946. Se on eräänlainen psykologis-teologis-eettinen jännityskertomus, jossa liikutaan 1940-luvun Englannin tunnelmissa. Teemoina ovat aidon ja vääristyneen rakkauden erot ja ihmisen kyvyttömyys tunnistaa nämä, tehdä oikeita valintoja ja kasvaa täyteen ihmisyyteen.

Kirjan nimi viittaa taivaan ja helvetin eroon: taivaan piiriin kuuluu Lewisin mukaan se, mikä on täyteläistä, voimakasta, aineellista, kun taas helvetin määreihin kuuluvat kaikki epämääräinen, heikko, usvainen. Pahuus on vain hyvän parasiitti.

Suuri avioero on Lewisiä kiehtovimmillaan. Se julkaistaan nyt uutena suomennoksena.

Kirjallisuudentutkija ja -professori **CLIVE STAPLES LEWIS** (1898–1963) tunnetaan paitsi **Narnian t**arinoiden isänä ja **Paholaisen kirjeopiston** kirjoittajana, myös tarkkanäköisenä kristinuskon puolustajana. Hän on yksi aikamme merkittävimmistä kristillisistä kirjailijoista.

Alkuperäisteos: **The Great Divorce***;* Uusi suomennos Leena Huima

Koko: 120 x 195 mm, n. 160 s., ISBN 978-952-288-082-6, Kl 23.8; Ennakkohinta 26,90; 4/2014

**FREDRIK MODÉUS**

**Osallisuuteen kutsutut**

**Jumalanpalvelusyhteisö muutoksessa**

Kansankirkko on murroksessa. Ruotsalainen Fredrik Modéus käsittelee kirkon muutosta ja identiteettikysymyksiä. Mikä saa ihmiset tulemaan yhteen? Kuinka rakentaa tänä päivänä elinvoimaista kirkkoa? Mitä rakenteita pitää muuttaa, mitä säilyttää? Miten seurakuntalaisten lahjat saadaan käyttöön kirkon yhteiseksi hyödyksi ja seurakunnan jäsenten iloksi?

Fredrik Modéus kirjoittaa kirkosta, jossa jumalanpalvelus on keskiössä. Modéus vaikuttaa Ruotsin kirkossa, mutta hänen ajatuksensa ovat sovellettavissa myös Suomen evankelis-luterilaisen kirkon elämään. Kirjassa on Haapajärven seurakunnan kirkkoherran Kari Tiirolan esipuhe.

**FREDRIK MODÉUS** toimii Helgeandin seurakunnan kirkkoherrana Lundissa, Ruotsissa. Hän on paneutunut seurakunnan ja jumalanpalveluselämän kehittämistä koskeviin kysymyksiin. Virkavapaalla ollessaan hän tutki samoja aiheita Lundin yliopistossa.

Alkuteos: Utrustad & delaktig. För en kyrka i förändring, Suomentanut Heli von Bruun

Koko: 148 x 210 mm, n. 140 s.; ISBN 978-952-288-046-8; Kl 25; Ennakkohinta nid. 24,90; 1/2014

**AINO-KAARINA MÄKISALO (toim.)**

**Taivas auki**

**Suomalaisten naisten rukouksia**

*Taivas auki* on rosoinen ja herkkä rukouskirja. Se sanoittaa suomalaisen naisen elämäntuntoja raikkain, joskus ryöpsähtävinkin sanoin. Jumalan edessä voi huutaa mutta myös kuiskata. Piilossa olevat kivut saavat tulla esiin. Näin rukoukset kuvaavat suurta luottamusta Jumalaa kohtaan. Särkyneet rukoukset vertautuvat psalmien kirjoittajien huutoihin ja parkumiseen. Joukossa on myös punnittua puhetta, hiljaisuuden ja sanattomuuden kaipuuta, havaintoja luonnossa. Rukousten aiheita ovat muun muassa äitiys, tyttären osa suhteessa omaan vanhenevaan äitiin, rakkaus ja ero, arki ja työ. Aino-Kaarina Mäkisalo on toimittanut teoksen, jossa on rukouksia 27 suomalaiselta naiselta.

Kirjan toimittaja **AINO-KAARINA MÄKISALO** on pappi, lausuntataiteilija ja kirjailija. Hän on myös retriitinohjaaja sekä bibliodraamakouluttaja ja -ohjaaja.

Rukousten muita kirjoittajia ovat Tarja Albekoglu, Lisa Enckell, Leena Engström, Heli Hulmi, Tytti Issakainen, Pauliina Kainulainen, Marjaana Kanerva, Kaisa Kariranta, Helena Kekkonen, Hannele Kivinen de Fau, Johanna Korhonen, Marja Kuparinen, Päivi Linnoinen, Rebekka Naatus, Marjaana Nieminen, Musa-Maija Ojala, Mia Pajunen, Johanna Tanska, Pia Perkiö, Kaisa Raittila, Minna Salmi, Pirkko Seitsonen, Merja Seppä-Heikka, Minna Tuominen, Kirsi Valkeapää ja Monica Wikström-Jokela.

Koko: 100 x 190 mm, n 120 s.; ISBN 978-952-288-059-8; Kl 24.11; Ennakkohinta sid.26,60; 3/2014

**HANNA PAAVILAINEN ja JUHA LUODESLAMPI**

**Liikuttava rukous**

Mitä jos rukous olisi sanojen lisäksi tai sijaan liikettä: kävelyä, hengitystä, kosketusta. Rukous liikuttaa sydäntä, miksei siis myös kehoa?

Liikuttava rukous tarjoaa niin liikkeitä rukouksiin kuin rukousta liikkeeseen ja jopa täysin sanattomia rukouksia. Se innostaa löytämään rukousta aamun bussissa, vesisateessa, pakkasessa höyryävässä hengityksessä. Kirja sopii erinomaisesti yksityisen hartauden harjoituksen tueksi, mutta myös seurakunnassa tapahtuvaa toimintaa rikastuttamaan.

**HANNA PAAVILAINEN** (ent. Vaittinen) työskentelee Kirkon tiedotuskeskuksessa hartaustoimittajana. Aiemmin Korson seurakunnan nuorisopappina toiminut Hanna on myös voittanut nyrkkeilyn Suomen mestaruuden sekä osallistunut Selviytyjät-tosi-tv-sarjaan.

**JUHA LUODESLAMPI** on aikuistyön työalasihteeri Kirkkohallituksessa, teologi ja taiteilija.

Koko: 150 x 150 mm, n 64 s.;ISBN 978-952-288-069-7; Kl 24.11; Ennakkohinta nid. 19,80; 3/2014

**TYTTI PIETILÄ – PAAVO RANTA (toimittaneet)**

**Seurakunnan luottamushenkilön kirja 2015-2018**

Seurakuntien uudet luottamushenkilöt aloittavat toimikautensa kiintoisassa tilanteessa, jossa tarvitaan monenlaisia tietoja ja taitoja. Tulevaa toimikautta sävyttävät niin seurakuntarakenteen muutos kuin kirkon jäsenkehityksen tuomat haasteet*.* **Seurakunnan luottamushenkilön kirja 2015-2018** antaa ajantasaiset perustiedot, jotta luottamushenkilö voi menestyksekkäästi hoitaa tehtäväänsä.

Kirjan artikkeleissa esille nousevia teemoja ovat muun muassa luottamushenkilön asema ja vastuu, yhteiskunnan ja ympäristön ajankohtaiset haasteet seurakunnille, strategian ja toiminnan suunnittelu, talouden suunnittelu, henkilöstöhallinto sekä päätöksentekoprosessi. Selkeästi esitettyjen perustietojen lisäksi kirja kannustaa ja rohkaisee luottamushenkilöitä.

**TYTTI PIETILÄ** on Seurakuntaopiston luottamushenkilökoulutuksesta vastaava koulutuspäällikkö**. PAAVO RANTA** on Lasten Keskus ja Kirjapaja Oy:n kustannustoimittaja ja seurakuntatyön kokemusta omaava pappi. Kirjoittajina on alansa parhaita asiantuntijoita: kehittämiskonsultti, kouluttaja **SAMI LAHTILUOMA**, lakimiesasessori **JUSSI LILJA**, talousjohtaja **JOUNI LÄTTI**, kirkkoherra **AULIKKI MÄKINEN**, kirkolliskokousedustaja **SAMI OJALA**, hiippakuntadekaani **NIILO PESONEN**, kehittämiskonsultti **RAIMO TURUNEN**.

Koko: 135 x 210 mm, N. 192 s., ISBN 978-952-288-087-1; Kl 28.7; Ennakkohinta 26,90; 4/2014

**JUHANI REKOLA**

**Ilo pimeydessä**

**Beetlehem on kaikkialla**

**Ruusumaanantaista pääsiäisaamuun**

**Juhani Rekola** oli kirjailija ja Tukholman suomalaisen seurakunnan kappalainen. Työssään pappina hän kohtasi yhteiskunnan vähäosaisia ja syrjäytyneitä, mikä vaikutti hänen näkemyksiinsä elämän mielestä ja kärsimyksestä. Rekola oli lahjakas esseisti, joka kirjoitti erityisesti kuvataiteen ja kirjallisuuden sekä uskonnollisuuden leikkauspisteistä. Hänen kymmenkunta teostaan ovat nousseet hengellisiksi klassikoiksi ja heikon saatavuuden vuoksi jopa keräilykappaleiksi. Tässä yhteisniteessä julkaistaan kaksi teosta: joulunajan tekstejä sisältävä **Beetlehem on kaikkialla** sekä pääsiäisaikaan johdattava **Ruusumaanantaista pääsiäisaamuun**. Vaikka teosten esseet nivoutuvat näihin kahteen suureen vuotuiseen juhlaan, ovat ne sisällöllisesti laajempia ja sopivat luettavaksi muulloinkin. Uuden laitoksen esipuheen on kirjoittanut Turun hiippakunnan piispa **KAARLO KALLIALA**.

Teologian tohtori **JUHANI REKOLA** (1916–1986) oli Tukholman suomalaisen seurakunnan kappalainen ja loistava esseisti. Hän julkaisi kymmenkunta teosta, joissa hän käsitteli uskoa, kirjallisuutta, kuvataiteita ja elokuvaa sekä näiden yhteiskunnallisia vaikutuksia.

Koko: 135 x 200 mm, 179 s.; ISBN 978-952-288-032-1; Kl 20.2/84; Ennakkohinta sid. 27,90; 9/2013

**WILFRID STINISSEN**

**Tänään on Jumalan päivä**

**Teksti vuoden jokaiseksi päiväksi**

Hengelliset isät ja äidit ovat aina korostaneet, että on tärkeää lukea päivittäin kristillistä kirjaa: näin syvennetään uskonelämää. Ohje pätee edelleenkin. Mitä sirpaloituneempi aika, sitä enemmän tarvitaan syviä lähteitä voimaksi elämään.

Wilfrid Stinissen on aikamme arvostetuimpia hengellisiä kirjailijoita. Hän on koonnut teokseensa 365 tekstiä – lukemiston, josta saa matkakumppanin koko vuodeksi.

Stinissenin uskonhahmotukseen kuuluu ajatus hiljaisesta rukouselämästä Jumalan rakastavan katseen alla. Siinä ihminen voi kasvaa omaksi itsekseen. Ei kukaan tunne ihmistä niin kuin Jumala. Miksi hän ei siis osaisi vastata luotujensa sisäiseen kaipaukseen.

Kirja on ilmestynyt aiemmin Karas-Sanan kustantamana nimellä ”Tänään on Herran päivä” (2. p. 1994).

**WILFRID STINISSEN** on belgialaissyntyinen, Ruotsissa asuva katolinen pappi, karmeliittaveli ja kirjailija. Laaja tuotanto käsittää hartauskirjoja ja hengellisen elämän rakentumista tukevaa kirjallisuutta. Kirjapaja on julkaissut mm. teokset **Syvemmälle rukoukseen**(2004) ja **Tosi ihminen** (2010).

Koko: 130 x 180 mm, n 410 s.; ISBN 978-952-247-194-9; Kl 24.1;Ennakkohinta nid.24,90; 3/2014

**KALEVI VIRTANEN**

**Lohdutus**

**Kuvitus Carl Bloch**

Jaksamisen, riittämättömyyden, yksinäisyyden ja syyllisyyden kokemukset ovat tuttuja kaikille. Kalevi Virtanen kertoo löydöistään Carl Blochin maalausten ääressä; kokemuksista jotka lohduttavat ja jakavat toivoa silloin, kun elämisen vaikeudet tulevat vastaan.

Nelivärisen kirjan jokaisella aukeamalla on tekstin ja kuvan kokonaisuus, jossa peilataan Jeesuksen vaiheiden kautta ihmiselämän kipuja. Tekstit ja kuvat sukeltavat syvälle kristinuskon ytimeen. Ne kertovat Jumalasta, joka tietää ja tuntee ihmisen elämän asiat. Jumalan katse ei väistä, vaan pysähtyy ja näkee kaiken hädän. Hänen sydämensä kääntyy kohti kaikkea, mikä on pientä eikä itsessään riitä.

**KALEVI VIRTANEN** on Espoossa asuva opetusneuvos ja pappi. Hän on kirjoittanut viisi kirjaa sekä toimittanut mm. **Kotien rukouskirjan** (11. painos 2012) ja yhdessä Heikki Hakalan kanssa teoksen **Taivas varjele – Joka äijän rukouskirja** (2012). – Carl Bloch (1834–1890) oli tanskalainen taiteilija, joka tuli tunnetuksi erityisesti Kristuksen elämää kuvaavista maalauksistaan.

Koko: 185 x 210 mm, 32 sivua; ISBN 978-952-288-050-5, Kl 24.1; Ennakkohinta 17,90 e; 2/2014

**AULIKKI MÄKINEN ja EERO JOKELA**

**Salaisuuslaatikko**

**Toiminnallisia hartauksia kirkkovuoteen**

Salaisuuslaatikko on uudenlainen, elämyksellisen menetelmä hartaushetkiin.

Hartaushetken alussa avataan salaisuuslaatikko, josta paljastuu päivän symboli. Symboli voi olla vaikka kivi, uimapuku, kello tai köysi. Teemaa käsitellään niin elein, liikkein, lauluin kuin keskustellen. Salaisuuslaatikko osallistaa jokaisen elämään todeksi hartauden teemaa.

Tässä kirjassa on hartausideat kaikkiin kirkkovuoden pyhiin. Hartaudet sopivat erityisen hyvin lapsille ja kouluikäisille, mutta ne toimivat kaikenikäisten kanssa.

Kuopion Männistön seurakunnan kirkkoherra **AULIKKI MÄKINEN** tunnetaan erityisesti Lattiakuva-menetelmän tuomisesta Suomeen. Hän on kirjoittanut kolme aihetta käsittelevää kirjaa.

Pastori **EERO JOKELA** työskentelee PTK – Poikien ja tyttöjen keskuksen toiminnanjohtajana.

Koko: 150 x 150 mm, n 80 s.;ISBN 978-952-288-078-9; Kl 24; Ennakkohinta nid. 20,50; 1/2014

**Draamattu**

Miltähän Joosefista tuntui kaivon pohjalla? Miten laupias samarialainen pärjäsi koulussa? Entä taipuuko Elian elämä elokuvaksi?

**Draamattu** on uudenlainen, draamaa hyödyntävä menetelmä Raamatun tekstien käsittelyyn. Menetelmässä hyödynnetään Raamatun omaa draamallisuutta ja lähestytään toiminnallisesti oman elämän kysymyksiä Raamatun tapahtumien ja henkilökuvien avulla.

Tämä kirja perehdyttää menetelmään esittelemällä erilaisia draamallisia lähestymistapoja Raamattuun. Mukana on kertomusten muokkaamista kohtauksiksi, kohtauksien muokkaamista esityksiksi, tunteiden käsittelyä ja roolihahmojen rakentamista. Teemojen käsittelyn pohjana on valmiita työskentelyjä tutuista raamatunkertomuksista.

Draamattu on suunnattu erityisesti varhaisnuorten ja nuorten ryhmille. Sen avulla voi rakentaa niin kokonaisen leirin kuin koulun oppitunnin tai hartaushetken.

Draamatun on synnyttänyt työryhmä, johon kuuluvat draamaohjaaja-nuorisotyöntekijä **MARKO ITKONEN** ja nuorisopastori **TEEMU SALMINEN** Sääksmäen seurakunnasta, etiikan tutkija, kasvatussihteeri **SUVIELISE NURMI** Poikien ja tyttöjen keskuksesta sekä kustannuspäällikkö **EEVA JOHANSSON**. Apuna on toiminut myös teologian tohtori, pastori **ANNI PESONEN**.

Koko: 145 x 160 mm, n. 80 s.;ISBN 978-952-288-070-3; Kl 38.2; Ennakkohinta nid. 23,00; 1/2014

**MARI TORRI-TUOMINEN (toim.)**

**Laula, leiki Lasten virsi**

Laula, leiki Lasten virsi on monipuolinen virikepaketti Lasten virren lauluihin. Se tarjoaa kirjan 170 lauluun niin leikkejä ja liikkeitä, askarteluja ja käyttövinkkejä, alku- ja välisoittoja sekä kuoro- ja soitinsovituksia nuotteineen. Kirja inspiroi monipuoliseen Lasten virren käyttöön niin lastenohjaajia ja opettajia kuin kanttoreita ja kuoronohjaajia.

Kirjan on koostanut musiikkikouluttaja ja Lasten virsi -kirjan toimittaja Mari Torri-Tuominen apunaan lapsityönohjaaja Eija Kattelus ja kanttori Riikka Jäntti.

**MARI TORRI-TUOMINEN** (MuM, kanttori) työskentelee Seurakuntien Lapsityön Keskuksessa musiikkikouluttajana. **Lasten virren** lisäksi hän on toimittanut **Kirkkomuskari-kirjan.**

Koko: 172 x 245 mm, n 200 s.; ISBN 978-952-288-048-2; Kl 78.311; Ennakkohinta wire-o 42,00

4/2014

**OLLI-PEKKA VAINIO & LAURI KEMPPAINEN**

**Modernin teologian suuntauksia**

**Modernin teologian suuntauksia** -kirjan artikkelit antavat hyvän kuvan siitä, millaiset aiheet ovat teologiassa juuri nyt pinnalla ja mitä uutta ne tuovat teologian kokonaisviitekehykseen. Kirja auttaa ymmärtämään sekä teologisen tieteenalan sisäistä että kirkon piirissä käytävää keskustelua.

Teos on korkeatasoinen katsaus ajankohtaiseen teologiseen keskusteluun. Sen asiantuntevissa artikkeleissa nousevat esille seuraavat modernin teologian suuntaukset: postliberalismi ja postkonservatismi, filosofinen ja analyyttinen teologia, uskontoteologia, postmetafyysinen teologia, trinitaarinen teologia, luonnollinen teologia ja luonnon teologia, radikaali ortodoksia, poliittinen teologia, ekoteologia ja feministinen teologia.

Kirjan toimittavat **OLLI-PEKKA VAINIO** ja **LAURI KEMPPAINEN**. Heidän lisäkseen kirjaan kirjoittavat **AKU VISALA**, **JYRI KOMULAINEN**, **MIKKO SAMMALKIVI**, **VELI-MATTI KÄRKKÄINEN, ROPE KOJONEN, VILLE PÄIVÄNSALO, SOILI HAVERINEN ja PANU PIHKALA.**

Koko: 155 x 235 mm, n 300 s., ISBN 978-652-247-447-6, Kl 23, Ennakkohinta sid. 38,80, 10/2013

**Runo- ja lahjakirjat**

**Ajattelen sinua**

**Antoine de Saint-Exupéryn kauneimpia ajatuksia**

”Todellinen ilo on iloa toisen kanssa.”

Tarvitsemme jonkun, jonka kanssa jaamme ilot ja murheet. ”Siksi, ystäväni, tarvitsen ystävyyttäsi niin kovasti. Kaipaan kumppania, joka nousee järjen riitaisuuksien yläpuolelle ja kunnioittaa minun palavaa sisintäni.”

Kokoelma ajattomia sitaatteja Pikku prinssistä ja muista de Saint-Exupéryn kirjoista.

**ANTOINE DE SAINT-EXUPÉRY** (1900–1944) oli ranskalainen kirjailija ja lentäjä. Hänen tunnetuin teoksensa, koskettava Pikku prinssi on yksi maailman myydyimmistä kirjoista.

Alkuteos *Ich denk an dich – Die schönsten Zitate von Antoine de Saint-Exupéry;* Suomennos Anna Palmio

Koko: 150 x 150 mm, 48 s.; ISBN 978-952-288-045-1; Kl 10.8; Ennakkohinta sid. 13 e; 1/2014

**Onnentoivotuksia**

**Antoine de Saint-Exupéryn kauneimpia ajatuksia**

”Vasta sitten kun olemme päässeet selville tehtävästämme, olipa se kuinka vähäinen tahansa, voimme olla onnellisia.”

Onnea on yhteinen juhla päivänsankarin kunniaksi. ”Ihminen kantaa sisällään jotakin itseään suurempaa.”

Kokoelma ajattomia sitaatteja Pikku prinssistä ja muista de Saint-Exupéryn kirjoista.

Alkuteos: **Glückwunsch – Die schönsten Zitate von Antoine de Saint-Exupéry;** Suomennos Anna Palmio

Koko: 150 x 150 mm, 48 s.; ISBN 978-952-288-044-4; Kl 10.8; Ennakkohinta sid. 13 e; 1/2014

**LEENA HIETAMIES – MINNA L. IMMONEN (kuvitus)**

**Arki on juhlaa**

**Nalleviisautta**

*Nalleviisautta*-kirjan hyväntuuliset ajatukset tekevät arjesta juhlan. Kuka sanoo, ettei vapaapäivänä voisi pitää piknikkiä päiväpeitolla ja maanantaina ottaa esiin parhaita posliineja ja pöytähopeita? Puurohetken voi maustaa Mozartilla – ja villasukat, ne ovat maailman paras keksintö! Toisinaan pitää muistaa vain olla, tekemättä mitään – ihanaa.

Rento nallemeininki on elämäntaitoa parhaimmillaan. Pienet arjen hetket ovat arvokkaita.

Kirja on lempeä hyvän mielen lahja. Sen kruunaavat Minna L. Immosen rutistettavan ihanat nallekuvat.

**LEENA HIETAMIES** on toimittaja ja kirjailija, joka on kirjoittanut sekä aikuisille että lapsille.

**MINNA L. IMMONEN** on kuvittajana ikisuosikki, jonka kuvat ilahduttavat mm. lukuisissa kirjoissa, postikorteissa ja kalentereissa.

Koko: 175 x 175 mm, n. 48 s.; ISBN 978-952-288-052-9; Kl 10.8; Ennakkohinta sid. 18,90 e; 3/2014

**JUKKA ITKONEN – OUTI HEISKANEN**

**Aurinkolahja**

*Paljain jaloin*

*kävelemme*

*tänne oman*

*sävelemme.*

*Paita taikka*

*turkki yllä*

*käymme täällä*

*kävelyllä.*

*Ja aurinko, aurinko hohtaa.*

Jukka Itkosen runoista ja Outi Heiskasen grafiikasta rakentuu kiehtova maailma. Sen kaikkeudessa ihmiset ja eläimet, elollinen ja eloton ovat yhtä, samaa aurinkokuntaa. Siellä pestään poutapilveä, kuunnellaan kiven puhetta ja tanssitaan kameli komeroon. Maailmassa riittää rajattomasti ihmeteltävää, avarassa ihmismielessä se luodaan uudelleen joka hetki.

Tämän kirjan runoissa herkkyys ja viisaus kohtaavat, huumoria ja leikkimieltä unohtamatta.

**JUKKA ITKONEN** on palkittu ja monipuolinen kirjailija ja sanoittaja, jonka runot katselevat maailmaa lempeän avarasti.

Akateemikko **OUTI HEISKANEN** on ansioitunut taiteilija, joka tunnetaan erityisesti taidegrafiikastaan. Hänen töissään on usein mystinen satumaailman tunnelma.

Koko: 210 x 250 mm, n 64 s.; ISBN 978-952-288-079-6 ; Kl 82; Ennakkohinta sid. 28,90 e; 4/2014

**JANOSCH**

**Rennosti vaan!**

Voima piilee mielenrauhassa. Joskus tekee hyvää irrottaa otteensa ja jättää kaikki sikseen, loikoilla nurmella, katsella pilviä, tanssia inkkaritanssi tai ryhtyä tyynysotaan. Tai vain ottaa mukava asento ja odottaa, mitä tuleman pitää. Se on hyväksi sydämelle, muistuttavat pikku karhu, pikku tiikeri ja muut Janoschin tutut eläinhahmot.

Kirja on hyväntuulinen lahja ystävälle tai vaikka äidille, ja sisältää hilpeitä elämänohjeita myös itselle.

**JANOSCH** on puolalais-saksalainen kirjailija-kuvittaja, jonka Panama-sarjan pikku karhu ja pikku tiikeri sekä monet muut hahmot ovat suomalaisillekin tuttuja. Janosch on julkaissut yli sata lastenkirjaa sekä lukuisia romaaneja. Hänen kirjojaan on käännetty yli 30 kielelle, ja hänen kirjoihinsa pohjautuvat animaatiot ovat tuttuja monessa maassa.

Alkuteos: **Immer locker bleiben!***;* Suomennos Sirpa Hietanen

Koko: 160 x 160 mm, 48 s.; ISBN 978-952-247-383-7; Kl 10.8; Ennakkohinta sid. 16 e; 2/2014

**ANNA-MARI KASKINEN – MINNA L. IMMONEN (kuvitus)**

**Ilon poluilla**

Elämä tarjoilee runsaasti ilon pilkahduksia, kun vain osaamme olla avoimin mielin. Luonnon herätessä ja vihertyessä on vaikea olla huomaamatta valon voimaa. Miksi emme ottaisi vastaan sitä, mitä elämä haluaa meille lahjoittaa?

Anna-Mari Kaskisen runot kertovat suurista ja pienistä ilon ja kiitollisuuden hetkistä sekä elämän ainutkertaisuudesta. Runoja kuvittavat Minna L. Immosen heleät akvarellit.

**ANNA-MARI KASKINEN** on tuottelias tekstintekijä, jonka tuotantoon kuuluu mm. runoja, laululyriikkaa, lastenkirjoja ja proosateoksia. **MINNA L. IMMONEN** on kuvittajana ikisuosikki, jonka kuvat ilahduttavat mm. lukuisissa kirjoissa, postikorteissa ja kalentereissa.

Koko: 210 x 210 mm, 48 s.; ISBN 978-952-288-067-3; Kl 82; Ennakkohinta sid. 24,90 e; 3/2014

**ANNA-MARI KASKINEN**

**Uuden ovella**

**Ilon ja rohkaisun sanoja**

Elämä kulkee kulkuaan. Jokainen meistä on joskus uuden edessä. Tulevaisuutta ei kukaan voi tuntea, ja siksi uuden kynnyksellä on jännittävää, joskus pelottavaakin seistä. Muutos voi kuitenkin olla suuri lahja. Astu siis rohkeasti askel eteenpäin. Ilman muutosta ei olisi mahdollisuutta parempaan.

Tämä kirja rohkaisee jatkamaan matkaa ja iloitsemaan uudesta. Lämpimät ajatukset kulkevat rinnalla tuntemattomillakin poluilla.

**ANNA-MARI KASKINEN** on tuottelias tekstintekijä, jonka tuotantoon kuuluu mm. runoja, laululyriikkaa, lastenkirjoja ja proosateoksia.

Koko: 120 x 180 mm, n. 48 s.; ISBN 978-952-288-062-8; Kl 82; Ennakkohinta sid. 18,90 e; 4/2014

**MAIJA PAAVILAINEN**

**Mummo on rautaa**

Mummon tyyli on vapaa, sillä mummous on mielentila. Mummo ei niuhota vaan osaa antaa asioille mittasuhteet. Mummolla kun on perspektiiviä ja hyvä sydän. Vähästä ei kannata hätkähtää: huominen koittaa aina.

Mummo ei kavahda seikkailua, sillä hänhän on yllätyksiä täynnä. Mummoa ei nuttura kiristä. Mummo tietää, että elämä on tarkoitettu elettäväksi ja että jokaisessa meissä on jotain hyvää.

Elämänkokemus tuo viisautta. Siksi mummoon voi aina turvata. Mummo kyllä järjestää asiat parhain päin. Mummo on rautainen lenkki, joka ei katkea.

Maija Paavilainen on kirjoittanut ja kuvittanut lukuisia suosittuja aforismikokoelmia, muun muassa **Villasukkavoimaa** (2013), **Ryppylogiaa** (2013) ja **Anoppilogiaa** (2012). Häneltä on ilmestynyt myös proosateoksia, ja hänet on palkittu monipuolisesta tuotannostaan kirkon tiedonvälityspalkinnolla.

Koko: 170 x 163 mm; n. 72 s.; ISBN 978-952-288-056-7; Kl 10.8; Ennakkohinta sid. 18,90; 2/2014

**PIA PERKIÖ (teksti), PÄIVI MAANAVILJA (kuvat)**

**Hyvillä mielin**

Kauniinherkkä lahjateos täynnä valoisaa tunnelmaa. Pia Perkiön runot puhuvat ilosta, kiitollisuudesta ja jaetuista hetkistä. Ne tervehtivät ystävää lähellä ja kaukana, välittävät ja kannustavat. Päivi Maanaviljan akvarellikuvitus kutsuu huomaamaan hetken kauneuden.

Teos, jonka levollinen hyvän mielen viesti ilahduttaa ja jonka ääreen haluaa palata yhä uudelleen.

**PIA PERKIÖ** on runoilija, vapaa kirjoittaja ja toimittaja, joka on julkaissut lukuisia proosa- ja runoteoksia aikuisille, nuorille ja lapsille. Hänen teoksiaan ovat mm. **Tämä hyvä hetki** (2012) ja **Katso, mikä aamu** (2012). Päivi Maanavilja on tunnettu kukka-aiheisista akvarelleistaan, jotka kuvittavat myös **Parasta sinulle** -teosta (2013).

Koko: 125 x 210 mm, n. 56 s.; ISBN 978-952-288-061-1; Kl 82.2; Ennakkohinta sid. 22,90 e; 3/2014